रांची। कर्नाटक मामले में सुप्रीम कोर्ट के फैसले पर कांग्रेस ने खुशी जताई है। कोर्ट को धन्यवाद दिया है। पार्टी के पूर्व अध्यक्ष सह विधायक सुखदेव भगत ने शुक्रवार को पार्टी के प्रदेश कार्यालय में हुए प्रेस वार्ता में कहा, कोर्ट ने लोकतंत्र की लाज बचाई है। कोर्ट पर लोगों की आस्था व विश्वास को बरकरार रखा है। ऐसी परिस्थिति में अब कर्नाटक के राज्यपाल वाजुभाई वाला और मुख्यमंत्री येदियुरप्पा अपने-अपने पद से तत्काल इस्तीफा दें। मौके पर पार्टी के प्रदेश प्रवक्ता राजेश ठाकुर, राजीव रंजन प्रसाद और किशोर शाहदेव उपस्थित थे।